Sag om, hvorvidt forsvarere kan tilkendes salær for aflyste retsdage, idet de havde indrettet deres virksomhed efter sagen, som var længerevarende
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

Vestre Landsrets 13. afdeling holdt den 11. november 2020 kl. 10.00 møde på tingstedet i

Viborg.

Som dommer fungerede landsdommer Peter Buhl.

V.L. S – 0002 – 19

Anklagemyndigheden

mod

Tiltalte 1

og

Tiltalte 2

Fremlagte bilag:

− brev af 2. september 2020 fra Statsadvokaten i Viborg

− brev af 10. september 2020 fra advokat Mette Grith Stage

− mail af 10. september 2020 fra advokat Peter Secher.

Dommerne Peter Buhl, Chris Olesen og Annette Nørby (kst.) har behandlet sagen.

Der afsagdes

K E N D E L S E:

Salær for aflyste retsdage

Den 21. februar 2019 blev sagen berammet til hovedforhandling den 11., 12., 13., 16. og

17. september samt den 3., 4., 9., 10 og 11. oktober 2019. Anklagemyndigheden anmodede

den 20. august 2019 om, at sagen blev udsat til efter den 18. oktober 2019 som følge af

teledata-sagen, og den 27. august 2019 blev sagen udsat på ubestemt tid.   

Efter korrespondance i september og oktober 2019 blev sagen den 28. oktober 2019 be-

rammet til hovedforhandling den 1., 2., 3., 14., 15., 17., 20., 21., 22., 23. og 24. april 2020.

Den 25. marts 2020 blev de første 3 dage udsat på grund af Covid-19 krisen, og der blev



- 2 -

den 31. marts 2020 berammet yderligere to dage (27. april 2020 og 15. maj 2020). Den 7.

april 2020 blev hele sagen udsat.   

Forsvarerne, advokat Mette Brith Stage og Peter Secher, har anmodet om, at de tilkendes et

salær på 5.000 kr. for 19 aflyste retsdage, i alt 95.000 kr. De har til støtte herfor anført, at

sagen er længerevarende, at de i særlig grad har indrettet deres virksomhed efter sagen, og

at de efter landsretspræsidenternes vejledende takster kan tilkendes op til halvt salær for de

aflyste retsdage. Der er i dette vederlag indregnet korrespondance om hovedforhandlingens

gennemførelse eller aflysning, og landsretten forstår det således, at der ikke i øvrigt har

været forberedelse i relation til disse aflysninger, som ikke er medregnet som ekstra forbe-

redelse i advokaternes opgørelse heraf.

Statsadvokaten har anført, at forsvarerne ikke bør tilkendes honorar for aflyste retsdage.

Landsretten finder, at sagen, der var berammet over 10-11 retsdage, må anses for længere-

varende. Forsvarerne kan derfor efter de vejledende takster efter omstændighederne tilken-

des et passende vederlag, hvis de i særlig grad har måttet indrette deres virksomhed efter

sagen. Forsvareren har anført, at de alene beskæftiger sig med straffesager, og at der med

de lange berammelsestider er begrænsede muligheder for få andre straffesager berammet

med kort varsel, og landsretten finder, at omstændighederne som udgangspunkt taler for at

tilkende forsvarerne et vederlag som følge af aflysningerne.  

For så vidt angår udsættelsen af sagen på grund af Covid-19 var dette led i en generel luk-

ning af domstolene, og forsvarerne er ikke stillet anderledes som følge af, at de havde ind-

rettet deres virksomhed efter denne sag, end de ville have været, hvis de havde skullet mø-

de i en række andre sager, idet disse sager som udgangspunkt også ville være blevet udsat.

Omstændighederne taler derfor for ikke at tilkende forsvarerne et vederlag for disse dage,

jf. herved også Østre Landsrets kendelse af 12. september 2020, gengivet i U2020.4066.

For så vidt angår aflysningerne i forbindelse med teledatasagen finder landsretten, at der

ved fastsættelsen af vederlagets størrelse skal tages hensyn til antallet af retsdage. Der skal

endvidere tages hensyn til med hvilket varsel, retsdagene blev aflyst, idet muligheden for at

nyttiggøre dagene øges, når aflysningen er sket med langt varsel, således at der efter en vis

periode, hvis længde afhænger af antallet af aflyste dage, slet ikke bør tilkendes noget



- 3 -

vederlag. Landsretten finder på den baggrund, at forsvarerne hver skal tilkendes et honorar

på 25.000 kr. + moms for de aflyste retsdage i 2019.   

Ekstra forberedelse

Der kan tilkendes honorar for yderligere forberedelsetid for så vidt den har været rimelig.

Efter sagens karakter og omfang, herunder de nye problemstillinger, der blev behandlet i

forbindelse med ankesagen, og det forhold, at sagen er blevet udsat to gange, finder lands-

retten, at det har været rimeligt, at forsvarerne har anvendt mere tid til forberedelse end den

tid, der har været indeholdt i taksterne for hovedforhandlingen. Endvidere var advokat Pe-

ter Secher ikke forsvarer for klienten i byretten.

Landsretten forhøjer på den baggrund og efter en samlet bedømmelse skønsmæssigt salæ-

ret til advokat Mette Grith Stage med 35.000 kr. + moms og til advokat Peter Secher med

70.000 kr. + moms for ekstra forberedelse.   

T h i b e s t e m m e s:

Advokat Mette Grith Stage tilkendes yderligere salær med 60.000 kr. + moms, der skal

betales af statskassen.

Advokat Peter Secher tilkendes yderligere salær med 95.000 kr. + moms, der skal betales af

statskassen.

Sagen sluttet.

Peter Buhl